Vu 1958 bis 1959 isch dr Geiss Associate Professor an dr University of Miami gsii un het an dr Klimagschiicht vu dr Äärd gfoorscht. Anne 1960 isch er retuur chuu an d Universiteet vu Bärn un isch deert ab 1960 zeerscht usserooredelige Profässer gsii un derno vu 1964 bis 1991 oordelige Profässer un vu 1966 bis 1989 Diräkter vum Physikaalische Inschtitut. 1982/83 isch dr Geiss au Räkter vu dr Uni Bärn gsii un vu 1995 bis 2002 Co-Diräkter am International Space Science Institute z Bärn. 1981 isch er in dr Schwyz yybuurgeret woore.